સાચું કહું તો પપ્પા એક પ્રકૃતિ છે...જેમાં સતત બદલાવ આવ્યે રાખે છે.મમ્મીને સમજી શકાય.પણ પપ્પાને સમજવા આપણી ફુટપટ્ટી હંમેશા ટુંકી પડે છે.પપ્પા એ જ છે જે સવારે થપ્પડ મારે અને સાંજે પોતાના ખભે બેસાડી બગીચે ફરવા લઈ જાય.પપ્પા પોતે રાત પાળી કરે જેથી આપણે પોતાના ઘરમાં શાંતિ થઈ સૂઈ શકીએ. ઉત્તરાયણ ના પતંગ હોય કે દિવાળી ના ફટાકડા..આપણને તો બધા કરતા પહેલા મળી જાય.પછી ભલે ને એમા પપ્પા નું બધું બોનસ વપરાઈ જાય. પપ્પા માટે તો આપણે ખુશ એટલે એ પણ ખુશ.